tomron87/hebrew-wikipedia-sentences-corpus huggingface dataset:
ב-1918 הקים הגדוד העברי ה-1 נבחרת שיצאה לסדרת משחקים במצרים, ושחקניו ייסדו מחדש את הקבוצות העבריות הראשונות בארץ ישראל לאחר מלחמת העולם הראשונה, כולל מכבי ירושלים.
שני המשחקים הראשונים של הקבוצה לאחר מלחמת העולם הראשונה נערכו באוגוסט 1919, והיא נחלה בהם הפסדים 0–4 ו-0–6 לקבוצה אנגלית שזהותה המדויקת אינה ידועה.
כעבור חודש ספגה הקבוצה הפסד נוסף, הפעם 0–1 לקבוצת הקלוב הערבי הלאומי של ירושלים.
באפריל 1920 נחלה הקבוצה הפסד 4–5 לאחת מהקבוצות הצבאיות הבריטיות ששהו בארץ.
באותה שנה שיחקה הקבוצה במספר משחקי ידידות נגד קבוצות צבאיות בריטיות, והשתתפה לראשונה בתולדותיה במסגרת ליגה מאורגנת, שהייתה ליגה אזורית שתוצאותיה אינן מוכרות לצורך קביעת אלופה על ידי ההתאחדות לכדורגל.
בשנת ה'תרפ"ד (ספטמבר 1923 - אוגוסט 1924) נטלה הקבוצה חלק במשחקי הגביע הנודד הירושלמי והגביע של עיריית ירושלים, וידוע כי זכתה בלפחות אחד מהם.
היא הוקמה מחדש ב-1925 לאחר התפרקות שתי קבוצות ירושלמיות מקומיות בשם "הגיבור" ו"הצבי".
במקביל היא התאחדה עם קבוצת נוער מקומית בשם "חשמונאי ירושלים", ומאז נודעה כ"מכבי חשמונאי ירושלים".
עם זאת, לפי היומון "דואר היום" מתאריך 3 באוקטובר 1926, התמזגו קבוצות "הגיבור" ו"הצבי" עם קבוצת "חשמונאי", ורק לאחר מכן התמזגה הקבוצה המאוחדת עם מכבי ירושלים.
באותה שנה זכתה הקבוצה בטורניר בשם "גביע ירושלים" לאחר ניצחון בגמר על קבוצה אנגלית.
בחודש יוני לאחר מכן נסעה הקבוצה למסע משחקים במצרים, ונחלה בו הפסדים לאינטרנציונל קהיר (2–5) ולרמלה אטוס (1–2).
חמישה חודשים לאחר מכן שוב נסעה הקבוצה לקהיר ולאלכסנדריה, ולאחר הפסד לא-זמאלכ קהיר בתוצאה 2–5 סיימה ככל הנראה משחק נוסף בתיקו 1-1.
בין השנים 1922 ל-1927 נערך טורניר "הגביע הארץ הישראלי", שקדם לגביע ארץ ישראל.
הקבוצה הצטרפה לטורניר רק בשנת 1926, וזכתה בשני ניצחונות על קבוצות אנגליות בטרם הודחה.
בשנה העוקבת סיימה בתיקו 1-1 מול קבוצת המשטרה הבריטית, וידוע כי הודחה לפני חצי הגמר.
במקביל, בין 1923 ל-1927, ארגנה אגודת "מכבי" טורניר ארצי לקבוצות האגודה בשם "מגן שמשון".
הדיווחים מאותה תקופה חלקיים בלבד, ולא ידוע מה היה חלקה של מכבי חשמונאי בשלוש השנים הראשונות לקיום הטורניר.
ב-1926 הפסידה למכבי תל אביב במשחק הגמר של הטורניר בתוצאה 1–6, ובשנה העוקבת הפסידה למכבי "הגיבור" חיפה בתוצאה 0–4.
סוף שנות ה-20: משחקי גביע ארץ ישראל
ההתאחדות לכדורגל בארץ ישראל נוסדה בשנת 1928, במקביל לתחילת שליטתן של הקבוצות העבריות בגביע ארץ ישראל.
בגלל מיעוט הקבוצות באותה תקופה נקבע כי יהיו רק ארבעה סיבובי משחקים, ובסיבוב הראשון הצליחה הקבוצה לגבור על קבוצת "המעופפים רבת עמון".
ברבע הגמר הוגרלה הקבוצה מול מכבי תל אביב, אז הקבוצה העברית החזקה ביותר, והצליחה להפתיע אותה בירושלים ולנצח 3–2. משחקי חצי הגמר נערכו במיקום נייטרלי, וב-19 במאי ניצחה הקבוצה 1–0 את הפועל חיפה משער של עקיבא צוובנר.
בכך העפילה הקבוצה לראשונה בתולדותיה לגמר הגביע הראשון שהוכר על ידי ההתאחדות לכדורגל והגמר הראשון שבו שיחקו שתי קבוצות עבריות.
ב-26 במאי 1928 נערך גמר הגביע במגרש החולי ביפו, לעיני 5,000 צופים.
יריבתה של מכבי חשמונאי במשחק הגמר הייתה הפועל "אלנבי" תל אביב.
מכבי חשמונאי נחשבה לקבוצה עדיפה משמעותית לעומת הפועל, אך לאחר מחצית ראשונה שהסתיימה בתיקו 0-0 ובה תקפו יחיאל מרגובסקי ועקיבא צוובנר את שערו של וילי ברגר ללא הצלחה, ספגה הקבוצה שני שערים מרגליהם של שלמה פוליאקוב בדקה ה-66 ואברהם "נוצ'ה" נודלמן בדקה ה-81 מבישול של פוליאקוב.
לאחר המשחק ערערה הקבוצה בפני ההתאחדות על תוצאתו, וטענה כי הפועל אלנבי שיתפה את השחקן משה מאייר (לימים אחד מבוניו של מגדל שלום מאיר בתל אביב), שלא היה רשום בהתאחדות כנדרש.
ערעורה של הקבוצה נדון בפני ועדה מיוחדת של ההתאחדות שהורכבה מנציגי השלטון הבריטי בארץ, והיא קבעה כי שתי הקבוצות ייחשבו באופן רשמי לזוכות בגביע וכי כל אחת מהן תחזיק בו למשך חצי שנה.
באותה שנה אירעה פרשה יוצאת דופן שנקשרה בשמה של הקבוצה.
1928 הייתה שנת קבלת ההתאחדות הארץ ישראלית לפיפ"א, ובהודעת הקבלה נכתב כי מכבי חשמונאי זכתה באליפות הליגה.
הודעה זו ידועה כשגויה לחלוטין, כיוון שעונת המשחקים הראשונה בליגה הארץ ישראלית נערכה בפועל רק בתחילת שנות ה-30 של המאה ה-20. לא ידוע מה מקורה של טעות זו, ועיתונאי הספורט אלישע שוחט משער בספרו "100 שנות כדורגל בישראל" כי הרישום נעשה לצורכי יחסי ציבור בפיפ"א.
בעקבות פרשה זו הקבוצה רשומה עד היום כ"זוכה" הרשמית בליגה של שנת 1928, שלמעשה לא התקיימה מעולם.
במקביל לפרשת גמר הגביע והאליפות שלא הייתה, הצליחה מכבי חשמונאי לזכות גם בטורניר הגביע הנודד של ירושלים.
גם עונת 1929 של הגביע הארץ ישראלי הייתה מוצלחת מבחינת מכבי חשמונאי.
בהגרלת שמינית הגמר, שנערכה ב-27 בנובמבר, הוגרלה הקבוצה מול מכבי חדרה, והצליחה לגבור עליה בתוצאה 2–0. ברבע הגמר הצליחה הקבוצה לנצח 4–2 את הקבוצה האנגלית "סנט ג'ורג' ירושלים" משני שערים שהובקעו בשלהי המשחק, ובשלב חצי הגמר ניצחה 2–0 את הפועל חיפה במשחק שבו הוחמצו ארבע בעיטות עונשין מ-11 מטרים.
במשחק הגמר, שנערך בפתח תקווה, התמודדה מכבי חשמונאי מול מכבי תל אביב.
בדקה השנייה ספגה מכבי חשמונאי שער מרגליו של אריה "לייבל'ה" זליבנסקי, שהיה השחקן המצטיין של מכבי תל אביב במשחק; הכשלתו הובילה לפסיקת בעיטת עונשין לחובת מכבי חשמונאי, מרגליו של השוער וילי ברגר.
בהמשך המשחק הבקיעו ברוך צבי ולייבל'ה זליבנסקי שני שערים נוספים וקבעו את תוצאת המשחק, 4–0 לטובת קבוצתם.
היה זה גם הפרש השערים הגבוה ביותר במשחק הגמר לפני קום המדינה, עד שב-1942 הביסה בית"ר תל אביב את מכבי חיפה בתוצאה 12–1. בעונות הבאות כבר לא זכתה להישגים מרשימים במסגרת הגביע, ובשנה העוקבת היא הפסידה 1–4 ברבע הגמר, אליו העפילה אוטומטית, לקבוצה האנגלית סטאפורדס.
באותה שנה השתתפה הקבוצה במשחקי הגביע הנודד הירושלמי (שהתנהלו במתכונת ליגה), בו זכתה יריבתה העירונית הפועל ירושלים, ובטורניר ידידות בשם "גביע גוט" מול קבוצת המשטרה הבריטית.
ב-1931 הייתה מכבי חשמונאי לאחת מתשע הקבוצות המייסדות של הליגה הארץ-ישראלית, שמשחקיה נמשכו גם ב-1932. בנובמבר 1931 רשמה מכבי חשמונאי ציון דרך בהיסטוריה של הכדורגל הישראלי, לאחר שנטלה חלק במשחק הליגה הרשמי הראשון אי-פעם.
היה זה הדרבי העירוני מול הפועל ירושלים, ומכבי חשמונאי הביסה את יריבתה בתוצאה 8–0. הקבוצה סיימה את העונה במקום הרביעי עם 18 נקודות ועם משחק חסר, כיוון שמשחקים רבים באותה תקופה בוטלו בשל חוסר ארגון ובשל המצב הביטחוני.
בדרבי מול קבוצת המשטרה הבריטית הפסידה הקבוצה בתוצאה 1 - 2, ובזכות כך זכתה הקבוצה הבריטית באליפות הראשונה בתולדות הליגה.
גם בגביע ארץ ישראל לא זכתה הקבוצה להצלחה רבה, והודחה כבר בסיבוב הראשון לאחר הפסד 0–4 להפועל חיפה.
בעונה שלאחר מכן חל שיפור ברמת המשחק של הקבוצה, והיא הצליחה לסיים את הליגה במקום השני, אחרי הפועל תל אביב שניצחה בכל המשחקים.
בטורניר הגביע של 1933 הוגרלה הקבוצה מול מכבי תל אביב ברבע הגמר, והובילה 3–2 עד שהמשחק הופסק בגלל החשיכה (באותה תקופה לא נהגו לשחק עם תאורה).
ההתאחדות קבעה משחק חוזר, וזה הסתיים בניצחון 1–0 של מכבי חשמונאי.
עם זאת, לאחר מכן הוחלט להעניק ניצחון טכני 3–0 למכבי תל אביב, בטענה שסגנון משחקה של מכבי חשמונאי היה נוקשה מדי ולא הגון.
בעונת 1934/1935 דורגה הקבוצה במקום השישי מתוך עשרה לאחר ששיחקה ארבעה משחקים, אך מכיוון שבאותה עונה בוטלו משחקים רבים, הוחלט לבסוף על הפסקת משחקי הליגה ועל הענקת תואר האליפות להפועל תל אביב.
מכבי חשמונאי אף לא השתתפה במשחקי הגביע באותה עונה.
ב-21 במרץ 1936 סיימה מכבי חשמונאי בתיקו 1-1 מול הפועל הדרום תל אביב במסגרת הסיבוב הראשון של גביע ארץ ישראל.
היה זה משחקה הרשמי האחרון לשנה זו, כיוון שבאפריל שלאחר מכן פרץ המרד הערבי הגדול שגרם להפרעות קשות בפעילות הכדורגל בארץ ישראל.
הקבוצה אף לא השתתפה במשחקי הליגה שקדמו למשחק גביע זה, כיוון שהם בוטלו בשל המתיחות הביטחונית.
גם בתקופה שבין חידוש המשחקים לסיומם ב-18 בדצמבר 1936 לא השתתפה הקבוצה במשחקי ליגה.
ב-1937 שינתה הקבוצה את שמה למכבי "בר כוכבא" ירושלים.
בשלהי שנות ה-20, בתחילת שנות ה-30 ובעיקר באמצע העשור חלה ירידה משמעותית בעוצמתה של הקבוצה.
שחקניה הבכירים הגיעו לגיל מבוגר ופרשו ממשחק פעיל, ומגמה זו התגברה לקראת אמצע העשור וסופו.
בהנהלת הקבוצה הוחלט לנקוט במהלך שירענן את הקבוצה ויחזיר אותה למעמדה הקודם כאחת מהקבוצות החזקות ביותר בכדורגל הארץ ישראלי.
יוסף בר נון, אחד ממנהלי הקבוצה, היה זה שהוביל את המהלך שבסיומו שינתה הקבוצה את שמה.
שינוי השם בוצע בתקופה שבה המאורעות הבולטים היו המרד הערבי הגדול ושתי המכביות הראשונות, ונועד על פי ראשי הקבוצה לעודד את הרגשות הלאומיים, לציין ח"י מאות שנים לסיום מרד בר כוכבא, ולשמר את שמה הייחודי מבחינה לאומית של הקבוצה.
עם זאת, המהלך לא צלח.
באותה שנה היא לא נטלה חלק במשחקי הליגה, ובסיבוב הראשון של גביע ארץ ישראל הובסה 0–10 על ידי מכבי תל אביב.
ב-1938, לראשונה בתולדותיה, לא השתתפה הקבוצה גם בליגה וגם בגביע.
הקבוצה חזרה להתחרות במסגרת ליגה רק ב-1940. היא סיימה במקום הראשון עם מאזן של שישה ניצחונות ושתי תוצאות תיקו מתוך שמונה משחקים, שנערכו במסגרת ליגה עירונית מיוחדת שארגנה ההתאחדות במחוז ירושלים.
עם זאת, הקבוצה לא התחרתה במסגרת גביע ארץ ישראל.
מלחמת העולם השנייה, שפרצה ב-1939, גרמה לשיבושים קשים בפעילות הקבוצות השונות בעקבות גיוס כדורגלנים רבים לצבא הבריטי ואיסור מטעם ההתאחדות לשתף שחקנים חייבי גיוס לצבא הבריטי.
בעונת 1941/1942 חולקה הליגה לשני מחוזות, מחוז תל אביב ומחוז ירושלים, והקבוצה סיימה את משחקי המחוז שלה במקום השני בפער של נקודה אחת מהומנטמן ירושלים שבמקום הראשון.
היא גם לא הצליחה להעפיל לשמינית גמר גביע ארץ ישראל.
בעונת 1943/1944 לא השתתפה הקבוצה במשחקי הליגה המלחמתית, שפעילותה הופסקה לפני מועד סיומה המתוכנן על ידי ההתאחדות.
עם זאת, היא נטלה חלק במשחקי גביע המלחמה (שלא זכו לבסוף להכרה רשמית של ההתאחדות למרות ההכרה במשחקי הליגה שהתנהלו במקביל).
ב-9 במאי 1943 גברה הקבוצה 3–1 על אחת מהקבוצות הצבאיות ששהו בארץ בגלל המלחמה, ובשלהי החודש גברה במסגרת הסיבוב השני 5–0 על יריבתה העירונית דגל ציון ירושלים.
ב-6 באפריל נערך הסיבוב השלישי, והקבוצה סיימה בתיקו 2-2 מול יריבתה העירונית הפועל ירושלים.
משחק הגומלין הסתיים בניצחון 3–1 לטובת הפועל.
הפסד זה היה המשחק הרשמי האחרון המתועד של הקבוצה במסגרת בכירה כלשהי בתקופת המנדט הבריטי בארץ ישראל.
הקבוצה לא השתתפה בעונות הבאות של הליגה, ולא הצליחה להעפיל לשלבים המתקדמים של גביע ארץ ישראל.
ב-1946 החליטה הנהלת הקבוצה לשנות את שמה פעם נוספת, והקבוצה נקראה מעתה רק בשם "מכבי ירושלים".
לאחר הקמת המדינה זכתה הקבוצה להישגים בודדים.
היא מעולם לא שיחקה בליגה הבכירה על גלגוליה השונים, ובגביע המדינה זכתה להצלחה חלקית בלבד.
ב-1954 סיימה הקבוצה בתיקו 3-3 מול מכבי תל אביב בסיבוב המוקדם האחרון של גביע המדינה השני, אך הודחה בסיכום שני המשחקים.
החל מעונת 1955 שיחקה הקבוצה בליגה ב' (אז הליגה השלישית בחשיבותה), ובאותה שנה הצליחה להעפיל לשמינית הגמר לאחר שגברה בסיבוב השלישי המוקדם על הפועל כפר סבא.
עם זאת, הקבוצה לא התייצבה למשחק מול הפועל חיפה וספגה הפסד טכני בתוצאה 0–3. במאי 1957 הואשמה הקבוצה בשיתוף פעולה עם בית"ר רמלה, כדי לפגוע בסיכוי ההעפלה של סקציה נס ציונה לליגה ב'.
על פי האשמה מכבי ירושלים שילמה כסף לבית"ר רמלה כדי לא להופיע למשחק נגדה ולקבל ניצחון טכני.
ב-1959 הצליחה הקבוצה להעפיל עד לסיבוב השישי המוקדם בגביע המדינה, אך הודחה לאחר שספגה הפסד 0–6 למכבי חיפה.
היו אלה הישגיה הבולטים האחרונים של הקבוצה בגביע המדינה, והיא התפרקה ב-1963.
לקראת עונת 1970/1971 הקבוצה בשם "מכבי ירושלים" הוקמה מחדש ושיחקה בליגה ד' (אז הליגה החמישית והנמוכה בישראל).
הקבוצה עלתה ליגה בעונת 1973/1974 והגיעה לליגה ב', שם שיחקה עד סוף 1975/1976, אז הורדו לקבוצה שש נקודות עקב כך שלא הופיעה למשחק נגד הפועל גדרה, והיא הורדה בחזרה לליגה ג'.
בסוף שנות ה-90 התאחדה הקבוצה עם מכבי מעלה אדומים, ונודעה בשם "מכבי ירושלים/מעלה אדומים".
בסיום עונת 1999/2000 הקבוצה המאוחדת סיימה כסגנית אלופת ליגה ב' דרום ב', ועלתה לליגה א' (לאחר שמכבי לזרוס חולון ומכבי יפו פרשו מליגה א').
המועדון המאוחד שיחק שתי עונות בליגה א' דרום עד שבסיום 2001/2002 ירדה הקבוצה חזרה לליגה ב'.
בסיום עונת 2004/2005, כשהקבוצה בליגה ב', הקבוצה החלה בתהליך פירוק, שהסתיים ב-2 ביוני 2005 אז התפרקה הקבוצה סופית.
למועדון קבוצת כדורסל פעילה, מכבי ירושלים, ולעיתים מכבי בר כוכבא ירושלים, אשר זכתה בין השאר באליפות הליגה הירושלמית בכדורסל, אשר קדמה להקמת הליגה הארצית בכדורסל, ולאחר מכן התחרתה בליגה העליונה.
ב-2003 התפרקה קבוצת הכדורסל, והוקמה מחדש ב-2024.
מכבי ירושלים היא קבוצת כדורסל ישראלית מהעיר ירושלים, שמשחקת כיום בליגה א' דרום ושיחקה בעבר בליגת העל.
הקבוצה הוקמה בשנות ה-30, והאזכור הראשון בעניינה מופיע בהקשר למכביה הארצית שנערכה ב-1938. עד קום המדינה, ומכיוון שלא הייתה קיימת ליגת כדורסל מסודרת, השתתפה הקבוצה בטורנירים שונים ובעיקר במשחקי ידידות מול קבוצות מקומיות והפועל ירושלים, ובטורנירים שאורגנו על ידי מכבי.
באותם ימים נודעה הקבוצה גם כ"מכבי בר כוכבא ירושלים", וזכתה באליפות הליגה הירושלמית בשנים 1941 ו-1956.
הקבוצה החלה להשתתף בליגה הבכירה בעונת 1955, ונשארה בה במשך תשע עונות רצופות.
ב-1959 אישרה התאחדות הספורט בישראל את השתתפותה של הקבוצה בטורניר האירופאי "גביע מרטיני" התשיעי, שהתקיים בפריז.
הקבוצה יצאה כשהיא מחוזקת בשני שחקני מכבי פתח תקווה ובשחקן מכבי קריית מוצקין.
בטורניר השתתפו מלבד מכבי ירושלים עוד חמש קבוצות שלא נחשבו לכאלה שנמצאות בטופ האירופאי, ביניהן ארבע קבוצות מצרפת; ראסינג פריז, סנט-שארל ד'אלפורוויל, אלזס באניול וסטאד פראנסה; וקבוצה בולגרית, ספרטק סופיה.
בסופו של דבר הפסידה הקבוצה בכל משחקיה, וסיימה במקום השישי והאחרון.
השתתפותה של מכבי ירושלים בטורניר ספגה ביקורת כפולה, הן מאחר שירושלים לא נחשבה לקבוצה שנמצאת בצמרת הכדורסל הישראלי, והן מאחר שירושלים שיתפה בטורניר את שחקנה אברהם הופמן שהיה בסגל הנבחרת ונאסר עליו לצאת לטורניר, ושיחק תחת השם הבדוי "משה של".
משחקי הדרבי מול הפועל ירושלים היו הלהיט של הכדורסל הירושלמי בסוף שנות ה-50 ותחילת שנות ה-60. משחק הדרבי השני בעונת 1961/62 הופסק לאחר שהקהל איים על השופטים והשליך עליהם חפצים.
במכבי כיכבו אז אברהם הופמן, ישראל טוויל, מרדכי תנורי, אריאל כהן, משה שרם ומנחם שירזי.
בתקופה הזו היא הייתה הקבוצה הבכירה בעיר וכונתה נבחרת החלומות.
אולם לאחר עונת 1963/64, כשאימן את הקבוצה דוד קמינסקי (סמל מובהק של הפועל), ירדה הקבוצה מהליגה הבכירה ונעלמה ממפת הכדורסל הישראלי למשך שלושה עשורים בהם דשדשה בליגות הנמוכות.
בעונת 1993/1994 שיחקה בלאומית ב', וסיימה במקום השני באותו מספר נקודות כמו מכבי חיפה שבמקום השלישי.
למרות זאת, הפרש סלים עדיף של ירושלים העניק לה את הכרטיס לליגת העל.
בעונת 1994/95 (העונה בה שבה לליגת העליונה) נכללו בסגל שבעה שחקני בית, מחוזקים בג'ו דאוסן, שון גרין וגלעד שמחוני.
הקבוצה סיימה במקום התשיעי, כשבדרך היא מנצחת את הדרבי השני של אותה עונה.
בעונה שלאחר-מכן (1995/96) סיימה במקום העשירי (מתוך 12), לאחר ניצחון מוחץ במחזור הסיום מול קבוצת בני הרצליה 55-98. ניצחון שהבטיח את ההישארות של הקבוצה בליגה.
אולם, הקבוצה הורדה לליגה לאומית ב' על ידי הרשות לבקרה תקציבית, בטענה שאין ביכולתה להשיג את הערבויות המתאימות.
הייתה זו הפעם הראשונה בכדורסל הישראלי שבה קבוצה יורדת ליגה עקב בעיות תקציב.
הקבוצה לא התאוששה מהמכה שקיבלה, וירדה לליגה הארצית.
מחלקת הנוער המשיכה להתקיים במשך שבע שנים נוספות.
המועדון התפרק סופית בשנת 2003.
בסך הכל שיחקה הקבוצה בליגת העל במשך 11 עונות בשתי קדנציות.
מלך הסלים של הקבוצה בכל הזמנים הוא אברהם הופמן, שקלע 2,923 נק' בשמונה עונות בקבוצה.
בשנת 2024 הוקמה הקבוצה מחדש על ידי רוני שטייניץ, יו"ר עמותת מכבי ירושלים ומי שהיה יו"ר הקבוצה המקורית בשנות ה-90, סהר רחמים שהיה אוהד הקבוצה המקורית, ויוסי שרעבי.
הקבוצה המתחדשת נקראה על שמו של אמנון שנק, מאמנה של הקבוצה בעבר, ואיש כדורסל ירושלמי בולט.
בעונת 2024/2025 שיחקה הקבוצה במחוז ירושלים של ליגה ב', ואירחה את משחקיה במרכז לרנר של האוניברסיטה העברית, השוכן בהר הצופים.
בעונתה הראשונה סיימה במקום השני עם 16 ניצחונות ושני הפסדים (אחרי הפועל מבשרת ציון) תוך שהיא מובילה את הליגה במספר הנקודות שקלעה בממוצע במשחק.
בתום העונה עלתה הקבוצה לליגה א' דרום.
להצגת טבלת ההישגים, לחצו על "הצגה" בצד שמאלעונהליגהמיקוםגביעמאמן ראשישחקנים בולטים2024/2025ליגה ב' ירושלים2לא השתתפהאופיר לויאופיר לוי, אבנר סבן2025/2026ליגה א' דרוםסיבוב שניאופיר לוי
מכבי הבילו"יים גדרה היא קבוצת כדורסל ישראלית מהמושבה גדרה, המתמודדת בליגה א'.
מחלקת הכדורסל של מכבי גדרה החלה את דרכה בשנת 1955 בליגה ב', שהייתה אז הליגה השנייה, כשנה לאחר פתיחת הליגה הישראלית (1954), במגרש הפתוח שליד בית ספר "פינס".
עם שחקני העבר אלי לסל, אהרון אונטרשטיין, גדעון הנקין ונחום הנקין.
ובהמשך גם דוד פריש, ששיחק במכבי תל אביב ובנבחרת ישראל.
בעונת 1957/58 שיחקה הקבוצה בליגה ב' (הליגה השנייה).
בעונת 1966/67 שיחקה הקבוצה בליגה ב' נגב (ליגה שלישית) מחוזקת בכוכב נבחרת ישראל לשעבר ושחקן מכבי תל אביב דוד פריש, עלתה מהמקום הראשון באותה עונה (מתוך 12 קבוצות) והקדימה את סגניתה הפועל גבעת ברנר.
בעונת 1976/77 שיחקה הקבוצה בליגה א' דרום (ליגה שלישית) והפסידה את העלייה לקבוצת הפועל באר שבע במחזורים האחרונים.
בסוף שנות ה-80 עוד שיחקה הקבוצה בליגה ארצית, אך נשרה.
בסיום עונת 2008/09 העפילה הקבוצה (עם המאמן ירון אטלס) מליגה א' לליגה הארצית.
בעונת הבכורה סיימה הקבוצה במקום העשירי.
ובעונת 2010/11 התמודדה בצמרת וסיימה במקום השלישי.
בעונת 2011/12, לאחר שהמאמן אורי בן סימון החליף את אסף פוס, סיימה הקבוצה במקום הרביעי בטבלה.
בתאריך 6 בנובמבר 2012 נהרג שחקן הקבוצה דרור פחימה בתאונת צלילה.
בתום עונת 2023/24 זכתה קבוצת הבוגרים באליפות ליגה ב' מחוז דרום והעפילה לליגה א'.
הקבוצה הציגה יכולת מצוינת לאורך העונה אותה סיימה במאזן של 19 ניצחונות והפסד בודד.
מאמן הקבוצה היה אמיל אליונסקי.
לקראת עונת 2024/25 מורן הרוש מונה למאמן הראשי של הקבוצה אשר מתמודדת בליגה א' מחוז מרכז.
מורן מונה למאמן לאחר שהיה שחקן בקבוצה בחמש העונות שקדמו למינוי.
המועדון מפעיל מחלקת נוער גדולה בשם "מכבי הבילויים גדרה".
הקבוצה מארחת באולם הספורט "כצנלסון" ברחוב כצנלסון, המכיל 498 מקומות ישיבה.
ב-2018 הוקם אולם ספורט רב תכליתי חדש במתחם בית הספר "רמון".
למועדון קבוצות המייצגות את גדרה ברמות הגבוהות
קבוצות ילדים א', נערים ב' ונוער בליגה הלאומית ונערים א' בליגה הארצית
מועדון כדורגל נשים מכבי כישרונות חדרה היא קבוצת כדורגל נשים של מועדון הספורט מכבי חדרה והיא משחקת בליגת העל בכדורגל נשים.
הקבוצה נוסדה בשנת 2004 ומאז משחקת בליגת הנשים הבכירה.
הישג השיא של הקבוצה היה זכייה בגביע המדינה בעונת 2014/15.
המועדון כולל גם קבוצות נוער לארבע קבוצות גיל - נערות, נערות א,ילדות וטרומיות.
בתחילת שנות האלפיים הקימו יעקב גלאם ויוסי סופר קבוצת כדורגל לילדות שהתחרתה בליגת המתנ"סים ולאחר מכן גם בתחרות "פוקס קידס" הארצית והעולמית.
קבוצה זו זכתה מספר פעמים בליגת הנערות בכדורגל וגביע המדינה בכדורגל לנערות.
בין כוכבות הקבוצה באותה תקופה הייתה נועם אכטל.
על בסיס השחקניות מקבוצת הילדות והנערות הצליחו להעמיד קבוצה שהצטרפה לליגת הנשים בשנת 2004.
מאז הקמתה משחקת הקבוצה בליגת הנשים הבכירה אך טרם זכתה באליפות.
הקבוצה הגיעה 5 פעמים למעמד גמר גביע המדינה וזכתה בתואר פעם אחת.
בשנת 2019 ייצגה הקבוצה את המדינה במשחקי מכבי פאן אמריקה שנערכו במקסיקו וזכתה במדליית ארד.
חלק משחקניות הקבוצה לקחו חלק בסדרת הטלוויזיה אדומות ששודרה בשנת 2004.
הצלמת אלמה מכנס קז צילמה את שחקניות הקבוצה במשך שלוש וחצי שנים והציגה את תערוכת "תעמדי יציב" על שלטי חוצות בירושלים.
אחת ממטרות התערוכה הייתה ליצור דימוי חדש של נשים חזקות במרחב הציבורי.
התערוכה הושחתה על ידי חרדים קיצוניים.
| תווית5 = הניצחון הגבוה
| תווית6 = ההפסד הגבוה
| תווית7 = הופעה ראשונה
מועדון כדורגל מכבי חיפה הוא אחד ממועדוני הכדורגל בישראל בעלי ההישגים הבולטים ביותר במפעלים האירופיים מאז החלו מועדוני כדורגל מישראל להתחרות בזירה זו.
מכבי חיפה הייתה הקבוצה הישראלית הראשונה שהעפילה לשלב הבתים של ליגת האלופות, הראשונה שעשתה זאת פעמיים והיחידה שעשתה זאת שלוש פעמים.
בהופעתה הראשונה בליגת האלופות סיימה במקום השלישי בשלב הבתים והיא הקבוצה הישראלית היחידה שהגיעה להישג זה.
לאורך השנים פגשה חיפה שלל קבוצות מליגות שונות באירופה, מהחלשות ועד החזקות ביותר ביבשת, דוגמת פארמה, פריס סן ז'רמן, ליברפול, מנצ'סטר יונייטד, באיירן מינכן, יובנטוס, וטוטנהאם ועל חלקן אף הצליחה לגבור.
חלק ממשחקים אלה נבחרו לרשימות המציינות את ההופעות המכובדות ביותר של קבוצות הכדורגל הישראליות במפעלים האירופיים.
בשנות ה-80 של המאה ה-20 החלה מכבי חיפה לבסס את מעמדה כקבוצה מובילה בכדורגל הישראלי כשזכתה לראשונה בתארים.
בעונת , לאחר שזכתה באליפות המדינה בכדורגל, השתתפה חיפה לראשונה במפעל אירופי, גביע האינטרטוטו.
חיפה הוגרלה לאותו הבית עם סגנית האלופה בית"ר ירושלים, ארמיניה בילפלד מהבונדסליגה ושטורם גראץ מהבונדסליגה האוסטרית.
חיפה ניצחה פעמיים את בית"ר ירושלים, את גראץ ניצחה במשחק הבית ואילו במשחק החוץ סיימה בתוצאת תיקו ואת בילפלד ניצחה בבית גם כן אך הובסה מולה בגרמניה בתוצאה 2–8. התוצאות הובילו אותה לראשות הבית ולזכייה ב-50 אלף פרנק שווייצרי.
את עונת סיימה חיפה כסגניתה של הפועל תל אביב, שלה איבדה את האליפות במחזור הנעילה, והעפילה שוב למפעל האינטרטוטו.
הקבוצה הוגרלה לאותו הבית עם הפועל תל אביב איתה סיימה פעמיים בתיקו 2–2, עם גראצר א.ק.
האוסטרית אותה ניצחה פעמיים בתוצאה 1–0 ועם לינגבי מליגת העל הדנית, מולה רשמה ניצחון והפסד.
חיפה סיימה במקום השני בבית עם מספר נקודות זהה לזה של המוליכה מדנמרק ולזה של שתי הנותרות ולכן זכתה ב-15 אלף פרנק שווייצרי.
את משחקי הקבוצה בישראל, ששוחקו לסירוגין באצטדיון רמת גן ובאצטדיונה הביתי בקריית אליעזר ומשכו צופים מעטים יחסית, ניהלו שופטים ישראלים בניגוד לכלל שהונהג בהמשך לשבץ שופטים נייטרלים.
הכובשים הבולטים בשני הקמפיינים בעשור זה היו החלוץ זאהי ארמלי שכבש שישה שערים ורפי אוסמו שכבש שלושה.
בעונת שבה חיפה למפעל האינטרטוטו, כשבהרכב משתלבים שחקנים צעירים שיובילו אותה בהמשך העשור להישגים בזירה המקומית ובזירה האירופית, שחקני הבית ראובן עטר ואייל ברקוביץ' ושחקן הרכש הצעיר אלון חרזי.
חיפה הוגרלה לשחק נגד שיופוק בניאס מהונגריה, לך פוזנאן מפולין ואלופת המדינה הטרייה בני יהודה וסיימה את הבית במקום השני לאחר שניצחה את שיופוק ופוזנן והביסה את בני יהודה.
בעונת , לאחר שזכתה בדאבל הראשון בתולדותיה, הוגרלה חיפה לבית עם זארבריקן מגרמניה, ארברו משוודיה והפועל פתח תקווה סגניתה.
מאמן הקבוצה שלמה שרף בחר שלא להעלות את ההרכב החזק ביותר ברוב המשחקים וחיפה סיימה את הבית במקום השלישי.
הגעה לשמינית גמר גביע המחזיקות
ב-1994 הצטרפה ההתאחדות לכדורגל בישראל כחברה מן המניין באופ"א, אולם כבר בשנת 1992 כשהצטרפה כעמיתה החלו קבוצות ישראליות להשתתף במפעליה הבכירים.
בין הקבוצות הישראליות, הייתה חיפה השלישית להשתתף במפעל המאורגן על ידי אופ"א, אחרי הפועל פתח תקווה ומכבי תל אביב.
זכייתה בגביע המדינה לעונת הקנתה לה לראשונה כרטיס למפעל שכזה, כשהשתתפה בגביע אירופה למחזיקות גביע.
משחקה הראשון היה נגד קבוצת F91 דודלאנג' מלוקסמבורג: חיפה ניצחה 1–0 משער של אלון מזרחי ובמשחק הגומלין בקריית אליעזר הביסה חיפה את יריבתה בתוצאה 6–1. בשלב הבא הוגרלה חיפה לשחק מול טורפדו מוסקבה מרוסיה.
למשחק הגומלין הגיעה טורפדו ביתרון מזערי בן שער אחד.
האווירה במשחק, שמשך מספר רב של צופים ביחס לזה שהגיע עד אז למשחקי הבית הבינלאומיים של הקבוצה, הייתה מתוחה עוד לפני שריקת הפתיחה.
שחקני טורפדו עלו להתחמם בחצי המגרש שבו נהגו שחקני חיפה לערוך את החימום ובתגובה, בעט ראובן עטר ממרחק קצר כדור לפניו של שוער היריבה אלכסנדר פוצ'יבלוב, לימים שוער היריבה העירונית הפועל חיפה, ורק התערבות של מספר שחקנים מנעה תגרה המונית.
חיפה נקלעה למצב של שוויון והייתה זקוקה לשני שערים על מנת להעפיל, ובעשרים הדקות האחרונות כבשו רומן פץ ושי הולצמן צמד שערים שהעניקו לקבוצה את הכרטיס לשלב שמינית הגמר שבו הוגרלה לשחק מול קבוצת הפאר האיטלקית פארמה.
במשחק הבית הפסידה חיפה בתוצאה 0–1 לאחר שתומאס ברולין כבש שער בדקות הסיום, ובמשחק החוץ הובילה באותה תוצאה 90 דקות משער של אלון מזרחי.
המשחק נשלח להארכה ולאחר מכן להכרעה בפנדלים, ובסוף ההתמודדות הודחה מהמפעל ואילו פארמה המשיכה עד לשלב הגמר ולזכייה בגביע.
בעונת זכתה מכבי חיפה באליפות שנחשבת בין המרשימות ביותר בהיסטוריה של הכדורגל הישראלי, ולאחריה ידעה שבע שנים נטולות אליפויות שנודעו בכינוי "שבע השנים השחונות".
לאחר קמפיין מוצלח בעונה הקודמת, גם בזירה האירופית לא חוותה חיפה בשנים אלו הצלחות מרובות.
בעונת , נטולת שחקן הבית המוביל ראובן עטר שעבר ליריבה העירונית הפועל, אך מחוזקת בשחקן הרכש חיים רביבו, הודחה חיפה כבר בשלב הראשון במוקדמות ליגת האלופות, המפעל הראשון בחשיבותו ביבשת, לאחר שהפסידה לקזינו זלצבורג האוסטרית בצמד משחקים.
בעקבות הזכייה בגביע המדינה באותה שנה, שבה חיפה למפעל גביע המחזיקות, השלישי בחשיבותו ביבשת ובו עברה בקושי רב את קלאקסוויק מאיי פארו בדרך לצמד מפגשים מול ספורטינג ליסבון מפורטוגל שלאחריהם הודחה מהמפעל.
את עונת סיימה חיפה כסגניתה של מכבי תל אביב והעפילה לראשונה לגביע אופ"א: חיפה הודחה כבר בשלב הראשון על ידי פרטיזן בלגרד ולמחרת המשחק מכרה את כוכב הקבוצה רביבו לסלטה ויגו בדרך לעונה פיננסית, קרי, ויתור מראש על התמודדות במאבקי האליפות.
העונה הפיננסית נתנה אותותיה בטבלה וחיפה סיימה רק במקום החמישי ובעונת השתתפה בגביע האינטרטוטו, המפעל הרביעי בחשיבותו, ששינה את פניו וייעודו והפך למפעל המעניק הזדמנות להעפיל לגביע אופ"א.
חיפה, שסגל נבחרת ישראל הורכב לאורך רוב עשור זה משחקניה, התבססה בעונה זו על שחקנים בינוניים כעידן שום, רג'יד ברנסי, קובי גנון, אופיר קופל וגולן דרעי.
בבית שאליו הוגרלה השיגה ניצחון בודד, על אנטליהספור הטורקית, והודחה.
הדחה ברבע גמר גביע המחזיקות
הקבוצה שבה להתמודד באחד משלושת המפעלים הבכירים בזירה האירופית בעונת במסגרת גביע המחזיקות, לאחר שזכתה בגביע המדינה בתום העונה הקודמת.
שלד הישראלים חוזק באיברהים דורו שהתחיל את עונתו השנייה בקבוצה, רדובן הרומטקו שנרכש בתחילת העונה וסרגיי בלנצ'וק, אולם הזרים כמעט ולא השפיעו על משחקה של חיפה ולא בלטו באופן משמעותי.
את השלב המוקדם עברה חיפה בקלות יחסית כשגברה על גלנטורן מצפון אירלנד.
בשלב הבא הוגרלה חיפה לשחק מול הקבוצה הצרפתית המעוטרת פריס סן ז'רמן: במשחק הראשון שנערך ב-17 בספטמבר 1998 בפארק דה פראנס לעיניי 30 אלף צופים נקלעה חיפה לפיגור בדקה ה-84 מפנדל שכבש מרקו סימונה, אך השוותה בדקה ה-87 מרגלי יוסי בניון הצעיר.
הגומלין נערך שבועיים לאחר מכן באצטדיון קריית אליעזר המלא מפה לפה.
לאחר מחצית מאופסת כבש קייסי שער יתרון לרשתו של ברנאר לאמה אך ניקולא אודק השווה תוך שתי דקות, תוצאה שאמורה הייתה להוביל את המשחק להארכה.
בדקה ה-78 כבש אלון מזרחי שער יתרון לאחר מבצע בהובלת יניב קטן שנכנס למשחק דקות ספורות קודם לכן.
בדקה ה-87 ג'יי ג'יי אוקוצ'ה כבש שער שוויון שאמור היה לשלוח את האורחת לשלב הבא בזכות חוק שערי החוץ, אך שתי דקות מאוחר יותר כבש מזרחי שער ניצחון מבישול של בניון ששלח את חיפה לשלב שמינית הגמר.
ממשחק צמוד ומלא תהפוכות זה זכורים בין היתר שידורו האמוציונלי והנלהב של שדרן "שירים ושערים" זוהיר בהלול ברשת ב' של קול ישראל, וזה של מוטי חביב ומרדכי שפיגלר בטלוויזיה.
בשלב שמינית הגמר הוגרלה חיפה לשחק מול ס.ו.
בדקות הסיום אירעה תקרית חריגה כששחקן ריד פארוק יודורוביץ' הורחק בכרטיס אדום לאחר שדחף בגסות ילד ששימש מחזיר כדורים אשר התמהמה בהשבת כדור חוץ.
בחלון ההעברות שבין השלבים נמכר הכובש העיקרי של חיפה, אלון מזרחי, לקבוצה הצרפתית ניס ובמקומו הובאו לחיפה החלוצים ויקטור פאצ'ה ורונן חרזי.
ברבע הגמר פגשה חיפה את לוקומוטיב מוסקבה, החוד החיפאי לא השכיל לכבוש והקבוצה הודחה לאחר 0–4 בסיכום שני המשחקים, אחד מהם על מגרש מכוסה שלג.
את עונת סיימה חיפה במקום השלישי המוביל לאינטרטוטו.
מאמנה החדש של חיפה אלי כהן העלה בשני המשחקים מול קרבאך אגדם הרכב משני המבוסס על שחקנים צעירים מחליפים.
בסיכום שני המפגשים בין הקבוצות הייתה 2–2, אולם הקבוצה האזרית עלתה בזכות שני שערי הזכות שכבשה במשחק הראשון באצטדיון הברפלד.
התבססות הקבוצה בזירה המקומית ופרשת הפקס
העשור הראשון של המאה ה-21 נחשב לתור הזהב בהיסטוריית המועדון, כשהישגיה הרבים בליגת העל (6 אליפויות, חלקן ברציפות) הובילו להופעות קבועות במפעלים האירופיים.
לאחר מספר עונות פיננסיות והתבססות על שחקנים צעירים, בעונת , עונת התפר בין העשורים, התחזקה קבוצתו של אלי כהן בזרים ריימונדס ז'וטאוטאס, וסילי איבנוב, סרגיי קלשצ'נקו, רדוסלב מיכאלסקי, גיורגי גחוקידזה ויז'י בז'צ'ק, וכן בחלוץ הישראלי רפי כהן.
בנוסף אליהם, בחלון ההעברות של חודש ינואר שב לקבוצת נעוריו ראובן עטר וחיפה שבה להיאבק על תואר האליפות אך סיימה כסגניתה של הפועל תל אביב, מיקום שזיכה אותה בהשתתפות בגביע אופ"א.
בעונת שחררה קבוצתו של המאמן אברהם גרנט חלק מהזרים אך התחזקה בננאד פראליה, וליד באדיר ואנדריי אוסטרובסקי.
למרות החיזוק, חיפה לא נחלה הצלחה בזירה האירופית ולאחר שעברה בשלב הראשון את סלביה מאזיר מבלארוס, הודחה לאחר צמד משחקים נגד ויטסה ארנהם.
באמצע העונה שב החלוץ הניגרי יעקובו איגביני מהשאלה בהפועל כפר סבא וחיפה סיימה את העונה כאלופה לראשונה מזה שבע שנים.
התואר העניק לה בפעם השנייה בתולדותיה הזדמנות להשתתף במוקדמות ליגת האלופות, בתחילת עונת .
בכוונה לצלוח את שלב המוקדמות ולהעפיל לראשונה לשלב הבתים של ליגת האלופות רכש בעלי המועדון יעקב שחר את שוער הפועל חיפה דודו אוואט כמחליף לניר דוידוביץ' הפצוע ואת הכוכב הקרואטי ג'ובאני רוסו שהספיק לזכות בגביע ובאליפות בחמש השנים ששיחק בישראל.
חיפה ניצחה את האקה מפינלנד 5–0 בסיכום שני המפגשים ואמורה הייתה להתמודד עם ליברפול בשלב האחרון לפני שלב הבתים, אך ספגה מאופ"א הפסד טכני ששינה את התוצאה ל-1–3 לטובת האקה בעקבות שיתופו של וליד באדיר המורחק.
זאת, בעקבות פרשנות שגויה לתוכנו של פקס שהגיע למשרדי המועדון לפני המשחק הראשון מול הקבוצה הפינית.
קבוצתו של גרנט זכתה בתום העונה באליפות שנייה ברציפות ושבה להתמודד במוקדמות ליגת האלופות גם בעונה הבאה.
בתום שתי עונות מוצלחות מונה גרנט למאמן נבחרת ישראל וכמחליפו נבחר מאמן הפועל כפר סבא ולשעבר עוזר מאמן נבחרת ישראל, יצחק שום.
שום שמר על השלד הקיים ועיבה את הסגל בגיז'רמו ישראלביץ' ומיכאל זנדברג.
בנוסף, שב לשורות הקבוצה יעקובו איגביני שלא השיג רישיון עבודה באנגליה, תנאי מחייב לשחקן בפרמייר ליג.
חיפה, שנאלצה לארח את משחקיה מחוץ לישראל בעקבות האינתיפאדה השנייה, דילגה בקלות מעל בלשינה בויידרויסק מבלארוס.
במשחק הגומלין בבלארוס נפצע השוער ניר דוידוביץ', ודודו אוואט, שעם תום חוזהו שב אוטומטית לשורות הפועל חיפה מהליגה הלאומית, נקרא לדגל ושב לקבוצתו מהעונה הקודמת.
בשלב המוקדמות האחרון לפני העפלה לשלב הבתים הוגרלה חיפה לשחק מול סגנית אלופת אוסטריה שטורם גראץ שנחשבה ליריבה נוחה יחסית להגרלות אפשריות אחרות; בהתייחסו ליחסי הכוחות בין הקבוצות צוטט מאמנה של גראץ כאומר: , ואילו מאמנה של חיפה שום אמר לפני ההגרלה: .
חיפה אירחה את יריבתה באצטדיונה של צסק"א סופיה בבולגריה, ניצחה 2–0 מצמד שערים של יעקובו וניצבה כפסע מהעפלה היסטורית לליגת האלופות.
במשחק הגומלין שנערך ב-28 באוגוסט 2002 הייתה זו הקבוצה המקומית שעלתה ראשונה ליתרון מוקדם אך רוסו השווה את התוצאה במהלך המחצית הראשונה.
במחצית השנייה גראץ עלתה ליתרון 1–3 כשבתווך הורחק יעקובו מהמגרש, אך צמד שערים של אדורם קייסי ווליד באדיר ברבע השעה האחרונה למשחק השוו את התוצאה ל-3–3 וקבעו כי חיפה היא העולה לשלב הבתים של ליגת האלופות.
בכך עשתה חיפה היסטוריה כשהייתה לקבוצה הישראלית הראשונה המעפילה לשלב הבתים של הטורניר.
חיפה הוגרלה כקבוצת הדרג הנמוך ביותר לבית ו' עם מנצ'סטר יונייטד מהפרמייר ליג, סגנית אלופת אירופה באייר לברקוזן ואלופת יוון אולימפיאקוס ואירחה את כל משחקיה באצטדיון GSP בניקוסיה.
למרות אובדן הביתיות, עשרות אלפי אוהדים ליוו את הקבוצה למשחקים שנערכו בקפריסין.
משחקה הראשון של חיפה בשלב הבתים נערך ב-18 בספטמבר מול מנצ'סטר יונייטד באולד טראפורד לעיניי כ-63 אלף צופים.
כבר בדקה השמינית הימם יניב קטן את יושבי "תיאטרון החלומות" כשבעט לרשת כדור בין רגליו של השוער פביאן בארטז לאחר התקפה מתפרצת והיה לישראלי השני הכובש שער במפעל אחרי חיים רביבו והראשון שעושה זאת במדי קבוצה ישראלית.
כעבור מספר דקות השווה ריאן גיגס את התוצאה, ושערים של אולה גונאר סולשיאר, חואן ורון ורוד ואן ניסטלרוי קבעו 1–4. רפי כהן צימק את התוצאה, ופנדל מרגלי דייגו פורלן קבע את תוצאת המשחק, 2–5.
במשחק השני פגשה חיפה את אולימפיאקוס שהביסה במחזור הראשון את לברקוזן 6–2. יעקובו איגביני, ששב מהרחקה, כבש שלושער וקבע את תוצאת המשחק 3–0 וחיפה השיגה לראשונה נקודות במפעל היוקרתי.
בשני המחזורים הבאים פגשה חיפה פעמיים את באייר לברקוזן, בקפריסין ובגרמניה, והפסידה לה פעמיים, 0–2 ו-1–2 בהתאמה ובכך נפגעו סיכוייה להעפיל לשלב הבא.
במחזור החמישי אירחה חיפה את מנצ'סטר יונייטד למשחק שני בין השתיים.
יונייטד, שהבטיחה את העפלתה לשלב הבא, הגיעה בהרכב חסר יחסית אך לא נעדר כוכבים לחלוטין: במשחק שותפו פיל וגארי נוויל, ריו פרדיננד, ג'ון אושיי, מייקל סילבסטרה, פול סקולס, אולה גונאר סולשיאר, דייגו פורלאן ונוספים.
חיפה עלתה ליתרון 1–0 במחצית הראשונה משער של יניב קטן בבעיטה מכ-25 מטרים והכפילה את התוצאה במחצית השנייה משער מרגליי ריימונדס ז'וטאוטאס, שזכה בתום המשחק לציון 10 הנדיר, בבעיטה מכ-30 מטרים.
יעקובו קבע את תוצאת המשחק, 3–0, בפנדל בדקה ה-75.
הקמפיין נחתם במשחק מול אולימפיאקוס באצטדיון קאראיסקאקיס.
הקבוצה הביתית צריכה הייתה לנצח בהפרש של 4 שערים לפחות כדי לסיים במקום השלישי ולנשור לגביע אופ"א, אך צמד שערים בהתקפות מתפרצות של באדיר ויעקובו בדקה ה-8 ובדקה ה-10 מנע אפשרות שכזו.
אולימפיאקוס צימקה ל-2–1, אך קטן כבש את השלישי בדקה ה-41. עד תום המשחק הספיקה הקבוצה היוונית להשוות אך חיפה היא שתפסה את המקום השלישי ונשרה למפעל השני בחשיבותו.
ערוץ הקבוצות שהיה בבעלות חלקית של מכבי חיפה התלווה לקבוצה בשלבי המוקדמות ובשלב הבתים והפיק בעקבות הקמפיין את הסרט "חלום ירוק" המתעד את הנעשה בקבוצה בחודשים אלה.
חיפה נשרה ישירות לשלב השלישי הקודם לשלב שמינית הגמר והוגרלה לשחק מול א.א.ק.
חיפה, חסרה את ז'וטאוטאס זכר לפציעה במשחק האחרון מול יונייטד, הובסה פעמיים בידי היוונים, 0–4 ו-1–4 ובכך סיימה את דרכה במפעלים האירופיים בעונה זו.
הירידה המשמעותית ביכולתה של הקבוצה בליגה המקומית במחצית השנייה של העונה והפסד האליפות במחזור האחרון (בגלל הפרש שערים נמוך משל האלופה מכבי תל אביב) היו בסיס להנחה הרווחת מאז, לפיה קבוצה ישראלית מתקשה לשמור על יכולת גבוהה ביותר ממסגרת אחת.
ניסיונות העפלה לליגת האלופות בשנית
לאחר אובדן האליפות בעונת השתתפה הקבוצה, תחת שרביטו של המאמן הצעיר רוני לוי שקודם מאימון קבוצת הנוער לזו הבוגרת, במוקדמות גביע אופ"א, וגם בקמפיין זה נאלצה לארח את משחקי הבית שלה מחוץ לישראל.
לאחר צמד ניצחונות מול קוומברן טאון מויילס בתוצאה זהה, 3–0, שיחקה חיפה פעמיים מול פובליקום מסלובניה.
חיפה הגיעה למשחק הגומלין עם יתרון 2–1 ונקלעה לפיגור 0–2 שמשמעותו הדחה מהמפעל, אולם שער של ג'ובאני רוסו ושער נוסף של עידן טל שהגיע כחיזוק באמצע העונה הקודמת קבעו שחיפה היא שתעפיל לשלב הבא ותפגוש את ולנסיה הספרדית.
במשחק הראשון שנערך ב-6 בנובמבר 2003 באצטדיון המסטאייה שמרה חיפה על שער נקי למרות לחץ כבד של ההתקפה הספרדית, וזאת הודות ליכולת יוצאת דופן שהפגין ניר דוידוביץ'.
השוער, ששב בסוף העונה הקודמת מפציעה שהשביתה אותו לעונה שלמה ומנעה ממנו השתתפות בליגת האלופות, זכה לעדנה כשבחלק מעיתוני הספורט בישראל הוענק לו ציון 10 על ביצועיו במשחק ובתקשורת הספורט הספרדית זכה לכינוי "התמנון" שדבק בו עד סוף הקריירה.
במשחק הגומלין הובסה מכבי חיפה בתוצאה 0–4 והודחה.
בליגת העל הצטיין דוידוביץ' וזכה בתואר כדורגלן העונה כשהוביל את קבוצתו לאליפות שמינית במספר ולמוקדמות ליגת האלופות בעונת .
בקמפיין המוקדמות בעונה זו, חיפה הוגרלה לשחק כבר בשלב המוקדמות השלישי המוביל לשלב הבתים בזכות הניקוד שצברה בדירוג אופ"א בעונות הקודמות ושבה לארח את משחקיה על אדמת ישראל, אך נאלצה לנדוד לאצטדיון רמת גן מפני שאצטדיונה הביתי לא אושר לאירוח משחקים במסגרת זו.
לקראת צמד המשחקים מול רוזנבורג הנורווגית שימר לוי חלקים מסגל הקבוצה שהובילו אותה לליגת האלופות שנתיים קודם לכן, הקפטן אריק בנדו, הקשר הקרואטי רוסו, הקשרים באדיר, זנדברג וטל והחלוץ יניב קטן, וחיזק את הקבוצה בצמד המגנים אורי אוזן ונג'ואן גרייב, ששב לקדנציה שנייה בקבוצה.
לצורך חיזוק ההתקפה נרכשו הקשר הברזילאי גוסטבו בוקולי ממכבי אחי נצרת והחלוץ הארגנטינאי רוברטו קולאוטי מבוקה ג'וניורס.
למשחק הגומלין ברמת גן הגיעה חיפה לאחר הפסד מזערי בתוצאה 1–2 ואף על פי שנותרה ב-10 שחקנים כבר מהדקה ה-25, עלתה ליתרון 2–0 במחצית הראשונה.
חיפה הייתה כפסע מהעפלה שנייה לליגת האלופות, אך לאחר שתי הפסקות חשמל שהותירו את האצטדיון בעלטה איבדה את המומנטום ובתוספת הזמן ספגה שער מכדור חופשי שכפה הארכה.
בחצי השעה שנותרה למשחק לא יכלה חיפה לרוזנבורג, ספגה שני שערים והודחה לגביע אופ"א לשלב המוקדמות האחרון לפני שלב הבתים.
חיפה הוגרלה לשחק מול דניפרו דניפרופטרובסק מאוקראינה ולאחר 1–0 במשחק שנערך באצטדיון בלומפילד הפסידה חיפה על אדמת אוקראינה בתוצאה 0–2 והודחה מההמשך ההשתתפות במפעלים האירופיים באותה עונה.
בזירה המקומית זכתה חיפה באליפות שנייה ברציפות וזכתה בהזדמנות נוספת לנסות להעפיל לליגת האלופות.
בסיבוב המוקדמות השני לעונת הוגרלה חיפה לשחק מול מאלמה השוודית, כשהמנצחת תעפיל לשלב המוקדמות השלישי, האחרון לפני שלב הבתים.
במשחק החוץ הובילה חיפה בתוצאה 2–1 במחצית והפסידה לבסוף 2–3 אך שערי החוץ העניקו לה רוח גבית לקראת משחק הגומלין בבלומפילד.
במשחק שנערך ב-3 באוגוסט 2005 לעיני אצטדיון מלא ב-15 אלף אוהדי חיפה, עלתה חיפה ליתרון ראשון משער של קולאוטי, אך בחלוף 10 דקות השוו השוודים את התוצאה לאחר שהשוער דוידוביץ' השמיט כדור פשוט שהוגבה לעברו.
שדרן המשחק מאיר איינשטיין הופתע מהטעות ובתארו את המהלך אמר "אוי דוידוביץ'", ציטוט שהוזכר בפעמים נוספות שבהן ביצע השוער שגיאה משמעותית בהמשך קריירת המשחק שלו.
חיפה שבה ועלתה ליתרון משער של חלוץ הרכש שלומי ארבייטמן שחגג את השער בהסרת חולצת המשחק מעל גופו וספג כרטיס צהוב.
10 דקות מאוחר יותר נגע ארבייטמן בכדור בידו, הורחק והותיר את חיפה ב-10 שחקנים.
בדקה ה-89 כבשה מאלמה שער שוויון ששינה באחת את זהות העולה לשלב הבא.
עבור חיפה הייתה זו השנה השנייה ברציפות שבה היא מודחת משלב המוקדמות בעקבות שער בדקות הסיום.
בליגת העל זכתה קבוצתו של רוני לוי באליפות שלישית ברציפות ובשלב המוקדמות השלישי לעונת הוגרלה לשחק מול ליברפול שמפגש איתה באותו שלב נמנע חמש שנים קודם לכן בשל "פרשת הפקס".
הקבוצה חוותה במהלך ההכנות בקיץ חילופי דורות משמעותיים: לג'ובאני רוסו שעזב שנה קודם לכן למכבי תל אביב, הצטרפו קפטן הקבוצה הוותיק אריק בנדו שעזב לבית"ר ירושלים שנרכשה על ידי ארקדי גאידמק יחד עם הקשרים המצטיינים מיכאל זנדברג ועידן טל, אך יניב קטן שב לשורותיה לאחר חצי עונה בווסטהאם יונייטד.
המשחק הראשון בין הקבוצות נערך באנפילד, ובדומה לתרחיש במשחק מול מנצ'סטר יונייטד באולד טראפורד שלוש שנים קודם לכן, שוב הייתה זו חיפה שעלתה ראשונה ליתרון מול אחת הקבוצות החזקות באנגליה לאחר שער מרגלי גוסטבו בוקולי אך קרייג בלאמי השווה כעבור ארבע דקות.
חיפה שוב כשלה בדקות הסיום וספגה שער מרגליי מארק גונסאלס.
את משחק הגומלין שוב נאלצה חיפה לארח מחוץ לישראל בשל מלחמת לבנון השנייה.
במשחק שנערך בקייב בירת אוקראינה סיימה חיפה את המשחק בתיקו 1-1 (כיבוש של רוברטו קולאוטי לאחר בישול של שאבייר אנדרסון) ונשרה לשלב המוקדמות האחרון לפני שלב הבתים בגביע אופ"א.
הגעה לשמינית גמר גביע אופ"א
ניצחון בסיכום שני מפגשים על ליטקס לובץ' הבולגרית הקנה לחיפה את הכרטיס לשלב הבתים של גביע אופ"א לראשונה בתולדותיה.
בכך הייתה חיפה, יחד עם הפועל תל אביב שהעפילה אף היא, לקבוצה הישראלית השנייה המעפילה לשלב זה שהונהג במפעל לראשונה בעונת , אחרי מכבי פתח תקווה, והראשונה שצוברת נקודות בשלב זה.
הקבוצה, ששובצה בדרג החמישי הנמוך ביותר, הוגרלה לבית א' עם אוקזר הצרפתית, גלאזגו ריינג'רס סקוטית, פרטיזן בלגרד הסרבית וליבורנו האיטלקית וקיבלה היתר לשוב ולארח את משחקיה בישראל.
חיפה ניצחה את אוקזר ופרטיזן בלגרד 3–1 ו-1–0 בהתאמה והפסידה לריינג'רס 0–2. שער שוויון בדקה ה-90 נגד ליבורנו מיקם את חיפה במקום השני בבית בתום חמישה מחזורים והעניק לה כרטיס לשלב 32 האחרונות שבו הוגרלה לשחק מול צסק"א מוסקבה.
את משחקיה מול הקבוצה הרוסית סיימה חיפה בתיקו מאופס במשחק שנערך ברוסיה וניצחה 1–0 במשחק הגומלין שנערך בבלומפילד שהעניק לה כרטיס לשלב שמינית הגמר, השלב המתקדם ביותר אליו הגיעה אי פעם במפעל זה.
בשלב זה הוגרלה חיפה לשחק מול זוכת גביע המלך הספרדי, אספניול.
למשחק הגומלין באצטדיון המונז'ואיק הגיעה חיפה לאחר תיקו 0–0 בבלומפילד.
לאחר מחצית מאופסת, כבשה אספניול שלושה שערים תוך שמונה דקות ועד הסיום הוסיפה שער אחד שמשמעותו העפלה של אספניול לשלב רבע הגמר והדחה של חיפה.
בעונת שוב לא הצליחה חיפה לחלק את כוחותיה בחוכמה ולנהל קמפיין מוצלח הן בזירה המקומית בליגת העל והן במסגרת הבינלאומית ואיבדה את האליפות לבית"ר ירושלים המחוזקת בשחקני העבר של חיפה.
ההגמוניה עברה לקבוצה מבירת ישראל שזכתה באליפות גם בעונת , ואילו חיפה, שסיימה את שתי העונות במקום החמישי, הסתפקה בצמד מפגשים מול גלוריה ביסטריצה מרומניה שבהם עלתה בהרכבים משניים, ובסופם הודחה לאחר דו-קרב בעיטות הכרעה.
תואר האליפות שב לחיפה רק בעונת תחת הדרכתו של אלישע לוי שביסס את סגל קבוצתו בעיקר על שחקנים צעירים יחסית דוגמת בירם כיאל, מוחמד גדיר, שלומי ארבייטמן, אייל גולסה וליאור רפאלוב לצד שחקנים מעט ותיקים יותר כדקל קינן והזרים ג'ון קולמה, טמבינקוסי פאנטיני ופיטר מסיללה.
לקראת ההתמודדות במוקדמות ליגת האלופות בעונת החליפה חיפה את הבלם ליאוניד קרופניק בז'ורז'ה טיישיירה הפורטוגלי ואת החלוץ פאנטיני בולדימיר דבאלישווילי הגיאורגי.
חיפה, שעקב היעדרה מהמפעלים האירופיים איבדה נקודות דירוג, שובצה לשלב הראשון של המוקדמות והיה עליה לעבור שלוש קבוצות על מנת להעפיל לשלב הבתים של ליגת האלופות.
בשלב הראשון הוגרלה חיפה לשחק מול גלנטורן שאותה ניצחה 6–0 בקריית אליעזר ו-4–0 בחוץ, והעפילה לשלב הבא מול אקטובה מקזחסטן, קבוצה נטולת מסורת בזירה האירופית אך בעלת הישגים רבים בעשור זה בליגה המקומית.
המשחק הראשון בין השתיים התקיים בקזחסטן והסתיים בתיקו מאופס.
במשחק הגומלין שנערך שבוע לאחר מכן בקריית אליעזר עלתה אקטובה ליתרון בן שלושה שערים כבר לאחר רבע שעה מפתיחת המשחק.
מאמן חיפה אמר לאחר המשחק כי לא האמין שקבוצתו תוכל להשיב בשערים משלה, לנצח במשחק ולהעפיל לשלב הבא, אך חיפה הבקיעה שני שערים עד המחצית ובמחצית השנייה חתמה את תוצאת המשחק 4–3 לאחר שני שערים נוספים מרגלי דבאלישווילי.
לימים, בחר ערוץ הספורט במשחק לאחד מחמשת המשחקים הבלתי נשכחים של מכבי חיפה בקריית אליעזר.
בשלב הבא פגשה חיפה את רד בול זלצבורג האוסטרית לצמד מפגשים שיקבע את זהות העולה לשלב הבתים.
במשחק הראשון שנערך על הדשא הסינתטי ברד בול ארנה הוליכה חיפה במחצית הראשונה, אך במחצית השנייה ספגה שער שוויון מרגלי אלכסנדר ציקלר.
דקות ספורות לפני סיום המשחק כבש שלומי ארבייטמן שער ניצחון שהגדיל משמעותית את סיכוייה של חיפה להעפיל לשלב הבתים.
אצטדיון רמת גן, שבו ידעה חיפה אכזבות בשנים הקודמות, האיר לה פנים ובגומלין שנערך בו כעבור שבוע היא ניצחה 3–0 והעפילה בפעם השנייה בתולדותיה לליגת האלופות והייתה לקבוצה הישראלית הראשונה שעושה זאת.
חיפה הוגרלה בין קבוצות הדרג הרביעי לבית א' עם סגנית אלופת גרמניה באיירן מינכן, סגנית אלופת איטליה יובנטוס ואלופת צרפת בורדו.
לקראת ההתמודדות יכולה הייתה חיפה להתחזק בשחקנים נוספים, אולם הסתפקה במגן בני סכנין עלי עותמאן ובטיאגו דוטרה ואייל שטרכמן האלמונים.
לקמפיין ניתן הכינוי "אפס נקודות, אפס שערים" וקהלי הקבוצות היריבות של חיפה חיברו שירים מקניטים ברוח השיא השלילי.
אולם סטטיסטית, בשל הפרש השערים השלילי הנמוך יחסית (עם 8 שערי חובה), ישנן קבוצות הממוקמות לפני חיפה בדירוג הקבוצות בעלות ההישגים הנמוכים ביותר במפעל, כמו קבוצה ישראלית אחרת - מכבי תל אביב בעונת 2015/2016, שסיימה את כלל משחקיה עם אפס נקודות, שער זכות אחד ו-16 שערי חובה.
ניסיון ההעפלה השלישי לליגת האלופות
לאחר הקמפיין בליגת האלופות שבה חיפה להיאבק בזירה המקומית ושבה והוכיחה כי מאבק בשתי זירות הוא בבחינת משימה קשה עד בלתי אפשרית עבור קבוצה ישראלית: חיפה נחלשה באופן משמעותי בחצי השני של העונה ולאחר הפעלת שיטת הקיזוז הפסידה את תואר האליפות במחזור האחרון להפועל תל אביב.
המקום השני הקנה לה בעונת השתתפות במוקדמות גביע אופ"א, ששינה את שמו בינתיים לליגה האירופית.
חיפה התקשתה מול דינמו מינסק ולאחר ניצחון 1–0 בחיפה הפסידה לה בחוץ בתוצאה 1–3 והודחה מהמפעלים האירופיים.
פנויה למאבקים בליגה, הובילה חיפה את הטבלה בשלבים רבים של העונה כשעמודי התווך הם שחקנים תוצרת בית: השוער הוותיק דוידוביץ', הבלם אריק בנדו ששב לקבוצת נעוריו, הקפטן הוותיק יניב קטן והצעירים ליאור רפאלוב (כדורגלן העונה) ותומר חמד.
חיפה ניצלה את המאמצים שהשקיעה הפועל תל אביב בליגת האלופות, הובילה את הטבלה ברוב שלבי העונה והשיבה את צלחת האליפות בסופה.
חיפה איבדה את שחקניה הבולטים בחלון ההעברות בקיץ כששחררה את חמד למיורקה ואת רפאלוב לקלאב ברוז', ואילו בנדו נאלץ לפרוש עקב בעיות רפואיות.
את המשבצות של אלה מילאו עידן ורד שהגיע עונה קודם לכן מבית"ר ירושלים, ויאם עמאשה שנרכש מעירוני קריית שמונה והבלם הקרואטי יוריצה בולייאט.
בשלב הראשון עברה חיפה את בוראץ באניה לוקה מבוסניה ובסיבוב השני גברה על מריבור הסלובנית לקראת צמד מפגשים מול ראסינג גנק מבלגיה.
כל אחת מהקבוצות ניצחה בביתה 1–2, כשבמשחק הבית ברמת גן כובש אליניב ברדה הישראלי, שחקנה לשעבר של חיפה, את השער המצמק לזכות גנק.
לאחר הארכה עבר המשחק להכרעה בדו-קרב פנדלים שבו ניצחה גנק והדיחה את חיפה לשלב הבתים של הליגה האירופית.
בליגה האירופית הוגרלה חיפה לבית י' עם שאלקה 04 מגרמניה, סטיאווה בוקרשט מרומניה וא.א.ק.
חיפה אמנם הביסה את הקבוצה הרומנית (בתוצאת שיא לקבוצה ישראלית בשלב בתים במפעל אירופי) 5–0 בקריית אליעזר וגברה באותו אצטדיון גם על לרנקה, אולם הפסידה בכל יתר המשחקים, סיימה במקום השלישי בבית והודחה.
הליגה האירופית וכישלונות בזירה המקומית
לאחר הקמפיין במוקדמות ליגת האלופות ובליגה האירופית העפילה חיפה בעשור זה רק פעם אחת נוספת למפעל אירופי לאחר שסיימה את עונת כסגניתה של מכבי תל אביב.
אריק בנדו, ששב למועדון עונה קודם לכן כמאמן ראשי לאחר פיטוריו של ראובן עטר המשיך בתפקידו גם בעונת והוביל את הקבוצה בהתמודדות בליגה האירופית בעונה זו.
מערך ההגנה הורכב מהשוער בויאן שראנוב שהחליף את דוידוביץ' הוותיק שפרש לאחר פציעה, דקל קינן ששב לקבוצה בתחילת העונה הקודמת, שחקן הבית טאלב טוואטחה, אדין צוצאליץ' הבוסני שהגיע לקבוצה שנתיים קודם לכן ואייל משומר ששימש מגן קבוע כבר מאמצע העשור הקודם.
הקישור וההתקפה בראשות יניב קטן וגוסטבו בוקולי שתפסו אף הם מקום של קבע בהרכב הקבוצה מאז אמצע העשור הקודם חוזקו בחן עזרא שהגיע אף הוא בעונה הקודמת, בסגן מלך השערים שמעון אבו חצירא ובקשר הספרדי רובן ראיוס.
כתוצאה מהניצחון העפילה חיפה לשלב הבתים בו הוגרלה לבית י"ב עם, א.ז.
אלקמאר מהולנד, שחטאר קאראגנדי מקזחסטן ופאוק סלוניקי מיוון.
חיפה ניצחה בביתה את שחטאר קאראגנדי, אך הפסידה פעמיים לאלקמאר, סיימה בתיקו עם קאראגנדי בחוץ ומול פאוק רשמה הפסד חוץ ותיקו ביתי.
תוצאות אלו העניקו לחיפה 5 נקודות שהציבו אותה במקום השלישי המוביל להדחה מהליגה האירופית.
בעשור זה חיפה נחלה כישלונות בליגת העל כשיצאה מהמאבק על תואר האליפות בשלב מוקדם של העונה.
בשנים שבהן לא הצליחה הקבוצה לסיים במקום המוביל למפעל אירופי טענו אנשי המועדון כי אי-השתתפות במפעלים האירופיים בראשית העונה עשויה לתרום להכנה טובה יותר לקראת הליגה, אך גם בעונות שבהן זכתה חיפה למנוחה רבה יותר בפגרת הקיץ ולהכנה ארוכה יותר היא לא הציגה יכולת טובה יותר בתחילת העונה הבאה.
בעונת זכתה חיפה בגביע המדינה בכדורגל ועל כן החלה את משחקיה בעונת בסיבוב השני של מוקדמות הליגה האירופית.
חיפה הוגרלה מול נומה קאליו מליגת העל האסטונית.
שני המשחקים הסתיימו בתיקו 1-1. את שער השוויון שכפה הארכה במשחק הגומלין ספגה חיפה דקה לסיום והודחה בתום דו-קרב בעיטות הכרעה.
ההדחה המוקדמת הייתה אחת הסיבות לפיטוריו של המאמן רוני לוי שבוע לאחר מכן.
תחת מרקו בלבול, אשר אימן את הקבוצה בעונת 2018/2019, שינתה הקבוצה את פניה, התייצבה וסיימה את העונה במקום השני בליגה, וזכתה לראשונה מזה מספר שנים לשוב ולהשתתף במפעלים האירופיים.
בעונת 2019/2020 שמרה חיפה על מרבית סגל הקבוצה, ובניגוד לעונות הקודמות גם בעמדת המאמן לא חל שינוי.
השחקנים הבולטים שהצטרפו לקבוצה בשלב זה של העונה, ועוד לפני החתמת השחקנים הזרים, היו שחקני בני יהודה, דולב חזיזה ויובל אשכנזי.
חיפה החלה את ההתמודדות בסיבוב הראשון של מוקדמות הליגה האירופית מול קבוצת מורה מליגת העל הסלובנית.
לאחר שצלחה את הסיבוב הראשון, הוגרלה חיפה לשחק מול שטרסבורג.
ניצחון 1–2 באצטדיון סמי עופר לא הספיק לחיפה כדי למחוק פיגור 1–3 מהמשחק הראשון בצרפת והיא הודחה מהמפעל.
בזירה המקומית, שבה חיפה להתמודד בקרב צמוד על כתר האליפות לאחר מספר שנים שבהם יצאה מההתמודדות בשלב מוקדם של העונה.
לבסוף, סיימה גם את העונה הזו במקום השני שהקנה לה כרטיס לסיבוב המוקדמות הראשון בליגה האירופית.
בשל התפשטות נגיף קורונה, נקבע כי המשחקים בשלבי המוקדמות בעונת 2020/21 ייערכו בשיטת נוקאאוט ללא משחק גומלין.
בשני השלבים הראשונים גברה חיפה על ז'לייזניצ'אר סרייבו בתוצאה 1–3 ועל קייראט אלמטי בתוצאה 1–2 בחיפה, ובסיבוב השלישי גברה על רוסטוב 1-2 בחוץ.
בפלייאוף הליגה האירופית הוגרלה חיפה לשחק נגד טוטנהאם הוטספר בחוץ לה הפסידה 2–7 והודחה.
בזירה המקומית נחלה חיפה הצלחה לאחר שזכתה לראשונה מזה עשור שנים באליפות המדינה, בהובלת המאמן ברק בכר.
סגל הקבוצה בעונה זו הורכב מהשלד שנותר מהעונות הקודמות - השוער ג'וש כהן, קפטן הקבוצה נטע לביא, הקשר צ'ארון שרי והחלוץ ניקיטה רוקאביציה, וחוזק בשחקנים בולטים דוגמת הבלם בוגדן פלאניץ', הקשר חוסה רודריגס ועומר אצילי שהצטרף לקבוצה באמצע העונה.
מוקדמות ליגת האלופות וההשתתפות הראשונה בקונפרנס ליג
לאחר הזכייה באליפות, הוגרלה מכבי חיפה נגד קאיראט אלמטי בסיבוב המוקדמות הראשון של ליגת האלופות.
בסיכום שני המשחקים בחיפה ובאלמטי הפסידה חיפה 1–3 והודחה לסיבוב המוקדמות השני של הקונפרנס ליג, לצמד המשחקים הראשון שלה במפעל החדש.
בקונפרנס ליג פגשה תחילה מכבי חיפה את דינמו טביליסי הגאורגית, עליה גברה 2–7 בסיכום שני המשחקים, והעפילה לסיבוב המוקדמות השלישי.
בסיבוב זה שיחקה נגד טורשהאבן מאיי פארו, ולאחר ניצחון 2–7 ביתי והפסד 0–1 בחוץ, עלתה לסיבוב הפלייאוף נגד נפטצ'י באקו מאזרבייג'ן עליה גברה 0–4 בחיפה, לאחר תיקו 3-3 בבאקו, והעפילה לשלב הבתים.
מכבי חיפה הוגרלה מהדרג הרביעי לבית ה' יחד עם סלביה פראג (צ'כיה), פיינורד (הולנד) ואוניון ברלין (גרמניה).
את שלב הבתים פתחה מכבי חיפה במשחק ביתי נגד פיינורד (שהסתיים בתוצאה 0-0), כאשר משחק זה היה אחד משני המשחקים הראשונים ששוחקו אי פעם בשלב רשמי של הקונפרנס ליג.
מלבד מחזור הפתיחה של שלב הבתים, במחזור השלישי ניצחה מכבי חיפה 0-1 את סלביה פראג, אך הפסידה בשאר משחקיה וסיימה במקום הרביעי בבית ה'.
לאחר זכייה באליפות נוספת בעונת 2021/22, ובהמשך להדחתן של הקבוצות הרוסיות מהמפעלים האירופיים (בעקבות מלחמת רוסיה - אוקראינה), מכבי חיפה פתחה את עונתה האירופית בסיבוב המוקדמות השני של ליגת האלופות במקום סיבוב המוקדמות הראשון (כפי שהייתה אמורה על פי דירוג הליגות של אופ"א).
ביולי 2022 השיגה הקבוצה ניצחון יוקרתי כשגברה בסיבוב השני למוקדמות ליגת האלופות 4–0 על אולימפיאקוס באצטדיון קאראיסקאקיס (לאחר 1–1 במשחק הראשון בסמי עופר) מצמד שערים של פרנצדי פיירו, צ'רון שרי ומוחמד אבו פאני.
בסיבוב המוקדמות השלישי פגשה מכבי חיפה את אפולון לימסול, ואחרי ניצחון 4-0 באצטדיון סמי עופר במשחק הראשון, הפסידה לקפריסאים 2-0 בגומלין אך עלתה שלב בזכות 4-2 בסיכום.
בשלב הפלייאוף פגשה את הכוכב האדום בלגרד, עליה גברה במשחק הראשון באצטדיון סמי עופר 3–2. במשחק השני שהתקיים בבלגרד חזרה מכבי חיפה מפיגור כפול לתיקו 2–2, והעפילה בפעם השלישית בתולדותיה לליגת האלופות, והפכה למועדון הישראלי הראשון שעשה זאת.
בשלב הבתים הוגרלה לבית ח' יחד עם פריז סן ז'רמן, יובנטוס ובנפיקה ליסבון.
במשחק הפתיחה הפסידה 0–2 לבנפיקה ליסבון במשחק חוץ.
במחזור השני הפסידה באצטדיון סמי עופר 1-3 לפריז סן ז'רמן, כאשר את השער לזכותה כובש צ'רון שרי.
במחזור השלישי הפסידה ליובנטוס 1–3 במשחק חוץ, כאשר דין דוד כבש לזכותה.
במחזור הרביעי אירחה חיפה את יובנטוס באצטדיון סמי עופר וניצחה 2–0 משערים של עומר אצילי.
במחזור החמישי הפסידה 2–7 לפריז סן ז'רמן במשחק חוץ, כאשר את צמד השערים לזכותה הבקיע עבדוליי סק, ואיבדה סיכוי להעפיל לשלב הבא בליגת האלופות.
במחזור הסיום של שלב הבתים אירחה את בנפיקה ובתום הפסד 1–6 סיימה במקום הרביעי בבית (למרות שוויון נקודות עם יובנטוס, סיימה רביעית בעקבות הפרש שערים נמוך יותר).
בעונת 2025/2026 הקבוצה החלה את העונה האירופית שלה במקודמות הקונפרס ליג וגברה בשני משחקים על טורפדו ז'ודינו, בטרם הודחה בסיבוב השני על ידי ראקוב צ'נסטוחובה.
מסגרתמשחקיםניצחונותתיקוהפסדיםשערי זכותשערי חובההפרש% הצלחהגביע האינטרטוטו24115840444-%
מכבי חדרה הייתה קבוצת כדורגל ישראלית מהעיר חדרה, שהייתה קיימת בין השנים 1914–2004. הקבוצה שיחקה בתחילה בליגות מחוזיות של ארץ ישראל בזמן תקופת המנדט הבריטי, ולאחר מכן השתלבה בליגות הנמוכות בישראל עד לפירוקה בשנות האלפיים המוקדמות.
הקבוצה הגיעה לשיאה בשנת 1986 כאשר העפילה לחצי גמר גביע המדינה, ובכך הפכה לקבוצה הראשונה מהליגה השלישית שעולה לחצי גמר גביע המדינה.
בהמשך ירד מעמדה של הקבוצה שהתדרדרה לליגות הנמוכות, ב-2004 התפרקה הקבוצה הבוגרת, וב-2006 התאחדה הקבוצה עם היריבה העירונית ומספר קבוצות נוספות ליצירת קבוצת הפועל חדרה, שמשחקת כיום בליגה הלאומית.
מכבי חדרה הוקמה בשנת 1914 והיה לאחד ממועדוני הכדורגל העבריים הראשונים בארץ ישראל.
הקבוצה השתתפה לראשונה בגביע הארץ-ישראלי ב-1929 שם הודחה בסיבוב הראשון על ידי מכבי חשמונאי ירושלים.
הישג השיא שלה בתקופת המנדט הבריטי הייתה העפלה לחצי גמר הגביע לעונת 1937, בה היא הפסידה להפועל תל אביב שזכתה בגביע באותה עונה.
במסגרת הליגה שיחקה בליגות המחוזיות בדרג ב' של הליגות לפני קום המדינה.
ב1939 שיחקה במחוז שומרון של הליגה הבכירה שלמעשה לא הגיעה לסיומה.
לאחר הקמת מדינת ישראל שיחקה בליגות המשנה לדורותיהם, החל מעונת 1951/1952 בליגה ב', ודשדשה במרכז ותחתית הטבלה בליגות אלו.
בעונת 1975/1976 סיימה מכבי חדרה במקום הרביעי שהקנה לקבוצה את הכרטיס לליגה הארצית החדשה שהוקמה באותה שנה (שהפכה לליגה השנייה).
בעונה שלאחר מכן, 1976/1977, סיימה חדרה במקום האחרון בליגה, ירדה לליגה השלישית (ליגה א') ולא חזרה עוד לליגה השנייה.
במהלך שנות ה-80 הייתה קרובה מכבי חדרה פעמיים לעלות לליגה הארצית (ליגת המשנה) אך כשלה במשחקי המבחן.
בעונת 1985/1986 חוללה הקבוצה סנסציה כאשר העפילה לחצי גמר גביע המדינה ובכך הפכה לקבוצה הראשונה שעולה לחצי הגמר בעודה משחקת בליגה השלישית.
בדרכה לחצי הגמר היא ניצחה שלוש קבוצות מהליגה הראשונה: מכבי שעריים, הפועל פתח תקווה והפועל כפר סבא, ובחצי הגמר היא נוצחה בידי שמשון תל אביב.
בשנות ה-90 ירדה מכבי חדרה פעמיים לליגה ב', אך בשני המקרים שבה לליגה א' כעבור עונה אחת.
בסוף שנות ה-90 חל שינוי במבנה הליגות כאשר הוקמה ליגת העל, וליגה א' בה שיחקה מכבי חדרה הפכה להיות הליגה הרביעית בישראל.
בסיום עונת 2003/2004 העפילה מכבי חדרה לליגה הארצית (הליגה השלישית) אך לא הצליחה לאשר את התקציב לקראת עונת המשחקים החדשה והורדה חזרה לליגה א'.
בסיום אותה עונה התפרקה עקב חובות ונעלמה ממפת הכדורגל הישראלי.
גבעת אולגה, ושמה המלא הפך להפועל חדרה גבעת אולגה, קבוצה אחת המייצגת את העיר חדרה.
מגרש הכדורגל ששימש את הקבוצה בעבר כיום נבנים עליו בנייני מגורים.